Mariquita (Tolima)

‘S e baile meadhanach faisg air Honda ann an Tolima, Coloimbia,Dùthchannan aig SMO a th’ann am Mariquita (ainm slàn: San Sebastián de Mariquita). Tha e suidhichte aig 495m os cionn ìre na mara 118km air falbh bho BhogotáLas Distancias agus 120km bho Ibagué, prìomh-bhaile na roinne. 'S e baile le cìomaid gu math teth a th’ ann agus tha teodhachd mheadhanach mu 26.1˚ aige, rè na bliadhna.Climate Data Chaidh am baile a stèidheachadh ann an 1551.

Eachdraidh
B' e Pantágoras, Panches, Marquetones, Panchiguas, Lumbies, Chapaimas, Palamoimas, Hondas, Gualíes agus Bocanemes na treubhan Tùsanach a bh' ann an seo mus do ràinig na Spàinntich: tha beul-aithris na sgìre ag ràdh gu robh mu 30,000 cathaich uile gu lèir. Chaidh am baile a th' ann a-nis a stèidheachadh air 28 an Lùnastal 1551 le Francisco Núñez Pedroso.Banrepcultural B' e na mèinnean (airgead agus òr) a chumadh eaconomaidh na sgìre a' dol fad linntean. Chaochail Gonzalo Jiménez de Quesada an seo ann an 1579. Chaidh prìomh oifisean Triabhall Luibh-eòlasach Rìoghail, fo stiùireadh José Celestino Mutis, stèidhichte ann am Mariquita ann an 1788.Arcadia Ghairm anRoinn Mariquita a chuid neo-eisimeileachd 1812, ach b' e Honda a bh' ann a prìomh-àite. Chaidh an stàit bheag sin a roinneadh ann an trì sgìre na bu lugha ann an 1824: Mariquita, Honda, Ibagué agus La Palma. Thug an tubaiste a thachair ann an Armero - dìreach 32km air falbh bhon bhaile - buaidh gu math làidir air Mariquita.

 Sluagh a' bhaile 

Tha 23,529 nan tàmh anns a' bhaile fa leth, ach tha 32,933 duine a’ fuireach san sgìre air fad, a' toirt a-steach nan sgìrean dùthchasail am broinn crìochan a' bhaile.Figearan Oifis a' Chunntas-sluaigh Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Colombia Virtual Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. Taobh chinnidh, 's e daoine geala agus mestizos a th'ann a' mhòr-chuid nan daoine ann am Mariquita. Tha 3.5% dhuibh aig a bheil freumhan ann an Afraga agus 0.2% dhe Tùsanci. 'S urrainn dhan 89.2% nan daoine ann am Mariquita leughadh agus sgrìobhadh. A thuilleadh air sin, chan eil fòn aig an taigh aig ach 31.3% nan dachannan.Bileag fhiosrachaidh DANE

 Fèisean 
Thathar a’ cumail am iomadach seòrsa dhe fhèis ann am Mariquita. Chithear fèilltean caitligeach, leis gur e dùthaich le mòr-chuid chaitligeach a th’ann fhathast,Country Studies: Colombia fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

Clachain
Albania
Alto Rico
Borde de Medina
Camelias
Carrizales
Cerro Gordo
El Cariaño
El Caucho
El Hatillo
El Mercado
El Pomo
El Porvenir
El Rano
El Rodeo
El Silencio
Fatima
Flor Azul
Guacas
La Cabaña
La Guardia
La Mesa
La Parroquia
Las Lomas
Las Marias
Mal Paso
Malabar Alto
Malabar Bajo Puerto Negro
Orita
Pantano Grande
Piedras Negras
Pitalito
Pueblo Nuevo
Quebrada Honda
San Andres
San Antonio
San Diego Alto
San Diego Bajo
San Geronimo
San Juan
Todo Santos

 Ceanglaichean A-mach 

An t-sìde ann am Mariquita

 Iomraidhean 

Roinn-seòrsa:Bailtean

Roinn-seòrsa:Coloimbia